Pragtige uitsig oor see en loopafstand van strand. Skoon, netjies, veilig en mooi. Net groot genoeg vir 'n gesin van 4.
Baie vriendelike en uitstekende diens. Dit was 'n wonderlike ervaring, meer as wat ons verwag het. Kamers is groot genoeg en nie beknop nie. Ek sal beslis teruggaan as ek die kans het.
Uitsig Woonstel is geleë in n rustig omgewing loopafstand van die see met 'n pragtige uitsig oor die see vanuit alle vertrekke. Woonstel is modern en netjies en het als wat my nodig het beskikbaar. Baie aktiwiteite om te doen in omgewing. Beslis die moeite werd.
Die diens is baie goed, tannie Marietjie is baie oulik en het ons mooi gehelp. Die woonstel is in 'n veilige en rustige omgewing en 'n bonus is dat dit loopafstand van die swemstrand is. Die woonstel is ook baie netjies en goed toegerus. Ek sal die plek aanbeveel vir enige iemand wat wil weg kom vir 'n naweek om net rustig te wees.
Plekkie is mooi en netjies met 'n mooi uitsig. Ek dink nie heeltemal gepas vir gesin met 4 tieners nie aangesien die slaapbank te klein is vir 2 tieners. Die woonstel is geleë in 'n residensiële blok woonstelle en daar was opknappings/herstelwerk van Maandag tot Saterdag van die week wat ons daar was in die woonstel reg langs ons woonstel. Die boor en kappery die heeltyd was onaangenaam en het stiptelik elke oggend voor 08:30 begin. So geen kans vir laat slaap vir ons nie. Ons 'n paar ure sonder koue water moes deurbring a.g.v. die herstelwerk. Die "garage" was te klein vir ons voertuig en ons moes op die first come first serve parkering parkeer wat nogal 'n uitdaging was want daar is net 3 van hulle. Maar nietemin, Marietjie was baie behulpsaam, het onmiddellik reageer op my boodskappe en baie van die bogenoemde was ongelukkig buite haar beheer.